ALLAHABAD: रविवार के बाद सोमवार को भी प्रयागवासियों ने भगवान श्रीकृष्ण की जन्माष्टमी धूमधाम के साथ मनाई. इस दौरान कृष्ण भक्तों ने योग, नक्षत्र एवं मुहूर्त के अनुसार दूसरे दिन भी पूरे विधि विधान से पूजा अर्चना की. परम पुण्यदायक एवं प्रसिद्ध पर्व का आरंभ अष्टमी तिथि रविवार को शाम 05 बजकर 09 मिनट से प्रारम्भ होकर सोमवार को दोपहर दिन में 03 बजकर 29 मिनट तक व्याप्त था. साथ ही रोहिणी नक्षत्र भी रविवार की सायं 06 बजकर 29 मिनट से प्रारम्भ होकर अगले दिन सोमवार को दिन में 05 बजकर 35 मिनट तक व्याप्त रहा.